

Na osnovu Uredbe o prodaji i davanju u zakup stvari u državnoj imovini („Sl.list CG“ 44/10) i Odluke o raspisivanju javnog poziva Odbora direktora Društva broj 507 od 25.januara 2022.godine, raspisuje se

**JAVNI POZIV BROJ 02/22**

**za davanje u zakup lokacija u okviru gabarita objekta T.C. “Pobrežje”**

**za postavljanje privremenih objekata, prikupljanjem ponuda**

Predmet javnog poziva je davanje u zakup lokacija u okviru gabarita objekta T.C. “Pobrežje”, koji se nalazi u ulici Bratstva jedinstva u Podgorici, na KP 4373/1 KO Podgorica III, za postavljanje privremenih objekata za obavljanje trgovine, usluge ili ugostiteljske djelatnosti, osim one koja zahtijeva korišćenje dimnjaka za pripremu hrane i to:

* Lokacija broj 1 za postavljanje privremenog objekta površine 9,08m²;
* Lokacija broj 2 za postavljanje privremenog objekta površine 9,08m²;
* Lokacija broj 3 za postavljanje privremenog objekta površine 9,08m²;
* Lokacija broj 4 za postavljanje privremenog objekta površine 9,08m²;
* Lokacija broj 5 za postavljanje privremenog objekta površine 9,08m²;
* Lokacija broj 6 za postavljanje privremenog objekta površine 9,08m².

Minimalna cijena zakupa iznosi 18,00 eura/m², bez PDV-a.

Minimalna cijena se odnosi na mjesečni zakup po m² lokacije za postavljanje privremenog objekta, bez obračunatog PDV-a. Zakupnina se plaća mjesečno. U cijenu zakupa nijesu uračunati zavisni troškovi (električna energija, voda i dr.). Za objekte sa kontrolnim brojilima, isti će se obračunavati kao posebni troškovi na osnovu obračunatog utroška električne energije i drugo.

Dimenzije, izgled i tehnički opis privremenog objekta definisani su tenderskom dokumentacijom. Na ime otkupa tenderske dokumentacije treba uplatiti iznos od 10,00(deset) eura, na žiro račun “Tržnice i pijace”d.o.o. Podgorica broj **535-20701-56** kod Prve banke CG, sa naznakom da se uplata vrši **“za otkup tenderske dokumentacije po pozivu 02/22”.** Tenderska dokumentacija se može preuzeti neposredno u prostorijama uprave “Tržnice i pijace”d.o.o., ulica Oktobarske revolucije br.124, svakog radnog dana u periodu od 08.00 do 14.00 časova.

Ponude se predaju u zatvorenim kovertama sa naznakom **„Za prikupljanje ponuda po javnom pozivu broj 02/22 – ne otvarati**”, počev od 10.02.2022.godine, svakog radnog dana od 07.00 do 14.45 časova, zaključno sa 18.02.2022.godine u 10 časova, neposrednom predajom na arhivi “Tržnice i pijace”d.o.o. Podgorica, u ulici oktobarske revolucije br.124. Na koverti treba da stoje osnovni podaci o ponuđaču (ime i prezime/naziv i adresa/sjedište ponuđača).

**Ponuda mora biti dostavljena u štampanoj formi i treba da sadrži:**

* ime i prezime, adresa stanovanja, matični broj, odnosno broj lične karte ili pasoša, broj telefona-za fizička lica,
* naziv i sjedište, broj telefona - za pravna lica,
* oznaku prodajnog mjesta (broj lokacije na koju se ponuda odnosi),
* ponuđenu cijenu izraženu u eurima/m², na mjesečnom nivou,
* broj žiro računa za vraćanje depozita,
* pečat i potpis ovlašćenog lica za pravna lica,
* potpis za fizička lica.

**Obaveza učesnika postupka:**

* Učesnici postupka su u obavezi da dostave: potvrdu o registraciji iz Centralnog registra Privrednih subjekata za domaća, odnosno dokaz o registraciji nadležnog organa matične države stranog ponuđača za strana lica – za pravna lica.
* Učesnici postupka su dužni da kao garanciju učešća dostave dokaz o uplaćenom depozitu u iznosu od 200,00 eura na žiro račun „Tržnice i pijace“ d.o.o. Podgorica, broj 535-20701-56, uz napomenu da se uplata vrši na ime **„depozit za učešće po javnom pozivu 02/22“.** Prvorangiranom ponuđaču iznos uplaćenog depozita će biti uračunat u iznos zakupa, a ponuđačima koji nijesu uspjeli u postupku po javnom pozivu izvršiće se povraćaj uplaćenog depozita u roku od 30 (trideset) dana od dana sprovedenog postupka.

Sva priložena dokumentacija dostavlja se u originalu ili ovjerenoj kopiji.

Pravo učestvovanja po javnom pozivu nemaju ponuđači koji imaju neizmirene obaveze po osnovu ugovora o zakupu, prema ovom privrednom društvu.

Pojedinačna ponuda se može odnositi samo na jednu lokaciju. Za konkretno lokaciju isto lice može podnijeti samo jednu ponudu ili će se u suprotnom uzeti u obzir ponuda sa najvećom ponuđenom cijenom. Istim ponuđačem se smatra i pravno lice, ukoliko je osnivač ili izvršni direktor u pravnom licu, kao fizičko lice dostavilo ponudu.

Neblagovremene, nepotpune i neuredne ponude neće se razmatrati.

**Kriterijum za izbor najpovoljnije ponude**

Ponuđena cijena ……............................................................................................100 bodova

U slučaju da se dostave dvije ili više ponuda sa istom cijenom prednost ima ponuda koja je prva protokolisana (zavedena na arhivi).

**Vrijeme i mjesto javnog otvaranja ponuda**

Javno otvaranje ponuda će se održati u upravnoj zgradi „Tržnice i pijace“ d.o.o. Podgorica, ulica  Oktobarske revolucije broj 124, dana 18.02.2022.godine u 10.05h.

Otvaranju ponuda mogu prisustvovati učesnici postupka ili ovlašćeni predstavnici.

**Napomena:** Usljed aktuelnih epidemioloških mjera u suzbijanju pandemije COVID 19, broj prisutnih učesnika u sprovođenju postupka otvaranja ponuda ograničen je prostornim kapacitetima na način da se obezbijedi mjera održavanja fizičke distance od najmanje dva metra (najviše do 10 učesnika) uz obavezu nošenja maski.

**Rok za donošenje odluke i zaključenje ugovora**

Učesnici postupka biće obaviješteni o ishodu istog najkasnije u roku od8 (osam)dana od dana otvaranja ponuda.

**Prvorangirani ponuđač je dužan da u roku od 8 (osam) dana od dana prijema odluke o utvrđivanju rang liste dostavljenih ponuda, dostavi idejno rješenje objekta (3D prikaz, izgled, opis materijala i drugo), urađeno u skladu sa tenderskom dokumentacijom, a na koje će mišljenje dati Glavni gradski arhitekta u roku od 10(deset) dana od dana dostavljanja.**

Nakon dobijanja saglasnosti na idejno rješenje od strane Glavnog gradskog arhitekte, u roku od 8 (osam) dana, sa najpovoljnijim ponuđačem, zaključiće se ugovor o zakupu na određeno vrijeme, od 12 mjeseci, sa mogućnošću produženja. Prilikom zaključenja ugovora o zakupu, prvorangirani ponuđač je u obavezi da uplati depozit u iznosu 3(tri) mjesečne zakupnine.

Ukoliko prvorangirani ponuđač odustane (u obavezi je da dostavi izjavu o odustajanju ovjerenu kod notara) ili ne dostavi idejno rješenje, na isto ne dobije saglasnost Glavnog gradskog arhitekte, ne uplati depozit prilikom zaključenja ugovora, odnosno ne zaključi ugovor o zakupu, gubi pravo na zakup lokacije i nema pravo na povraćaj depozita uplaćenog prilikom predaje ponude, a ugovor se zaključuje sa drugorangiranim ponuđačem, pod istim uslovima.

Ukoliko i drugorangirani ponuđač odustane, odnosno ne ispuni uslove iz prethodnog stava Javni poziv će se smatrati neuspjelim za konkretnu lokaciju.

**Napomena:** Bliža obavještenja po osnovu javnog poziva, podizanja tenderske dokumentacije i obilaska lokacije, mogu se dobiti na broj telefona: 020 625 424, 069-370-114 ili putem e-maila: pijacepg@t-com.me svakog radnog dana u periodu od 08.00-14.00 časova.